Roger Taillibert
De Roger Taillibert, gebuer den 21. Januar 1926 zu Châtres-sur-Cher am Departement Loir-et-Cher, a gestuerwen den 3. Oktober 2019 zu Paräis, war e franséischen Architekt, dee sech op Sportsinfrastrukture spezialiséiert hat. Zu senge bekanntste Gebaier zielen de Stadion vum Parc des Princes zu Paräis (1972) an den Olympiastadion zu Montréal, dee fir d'Olympesch Summerspiller 1976 gebaut gi war. 

Zu Lëtzebuerg huet hien d'Olympesch Schwämm um Kierchbierg (1982), a spéiderhin d'Coque (2002), entworf. Säi Centre 300, dee geplangt war, fir d'Europäescht Parlament gebaut ze ginn, gouf net realiséiert.

Och eng Rëtsch Verwaltungs-, Schoul- a Wunngebaier goufen no senge Pläng gebaut.

Biller

Um Spaweck 

 Fiche bei der Académie des beaux-arts
 Agence Roger Taillibert

Franséisch Architekten
Commandeur des Arts et des Lettres
Commandeur de la Légion d'honneur
Commandeur de l'ordre national du Mérite
Gebuer 1926
Gestuerwen 2019